Na osnovu člana 29., 31. i 32. Zakona o naučnoistraživačkoj djelatnosti („Službene novine Kantona Sarajevo“, br. 26/16), te na osnovu člana 234., 235. i 249. Statuta Univerziteta u Sarajevu, te na osnovu prijedloga Odluke Vijeća Univerziteta u Sarajevu - Orijentalnog instituta, broj: 02-1- 44-275-6/24 od 19. 11. 2024. godine i Odluke Senata Univerziteta u Sarajevu, broj: 01-8-14/24 od 18. 12. 2024. godine, raspisuje se:

**K O N K U R S**

za izbor u naučno zvanje naučni savjetnik za oblast Turski jezik i književnost

* ***Naučni savjetnik za oblast Turski jezik i književnost -*** *1 izvršilac, sa punim radnim vremenom, na neodređeno vrijeme*.

Pored *općih uvjeta* predviđenih Zakonom o radu („Službene novine Federacije BiH“, br. 26/16, 89/18, 44/22 i 39/24), kandidat treba da ispunjava i *minimalne zakonske* *uvjete* predviđene članom 31. stav (1) tačka f) Zakona o naučnoistraživačkoj djelatnosti ("Službene novine Kantona Sarajevo", br. 26/16 – u daljem tekstu: *Zakon*), te *posebne i druge uvjete* utvrđene propisima Univerziteta u Sarajevu – Orijentalnog instituta (član 18. Pravilnika o unutrašnjoj organizaciji i sistematizaciji radnih mjesta u Orijentalnom institutu Univerziteta u Sarajevu, broj: 02-18-25-1/21 od 20. 05. 2021. godine), a *minimalni zakonski uvjeti* za izbor glase:

* ***Naučni savjetnik:*** proveden najmanje jedan izborni period u zvanje višeg naučnog saradnika, najmanje osam naučnih radova iz oblasti za koju se bira objavljenih u priznatim publikacijama, najmanje dvije objavljene naučne knjige i originalni naučni uspjeh kao što je naučni projekt, patent ili originalni metod, sve nakon izbora u zvanje višeg naučnog saradnika.

***Za navedenu poziciju zainteresirani kandidati dužni su dostaviti:***

* *Prijava na konkurs, svojeručno potpisana sa naznakom kontakt podataka;*
* *Biografiju (CV);*
* *Izvod iz matične knjige rođenih ne stariji od 6 mjeseci – original ili ovjerenu fotokopiju;*
* *Uvjerenje o državljanstvu ne starije od 6 mjeseci – original ili ovjerenu fotokopiju;*
* *Dokaz/Diploma o stečenom naučnom stepenu doktora nauka ili Diplomu o završenom III. ciklusu studija sa Dodatkom diplomi iz oblasti za koju se vrši izbor –ovjerenu fotokopiju;*
* *Dokaz/Diplomu o završenoj odgovarajućoj visokoj stručnoj spremi (VSS) ili Diplome o završenom I. i II. ciklusu studija sa Dodatkom diplomi - ovjerenu fotokopiju;*
* *Prijevod/i gore navedene/ih diplome/a – original/e ili ovjerenu/e fotokopiju/e- ovjerenu fotokopiju;*
* *Rješenje/a o priznatim inostranim visokoškolskim kvalifikacijama ukoliko su gore navedene diplome/a stečene – van područja BiH - ovjerenu/e fotokopiju/e;*
* *Lista objavljenih knjiga, udžbenika, naučnih radova, kao i same knjige i radovi (u elektronskoj i prinatnoj formi);*
* *Dokaz o originalnom stručnom uspjehu kao što je projekt, patent ili originalni metod;*
* *Dokaz o provedenom izbornom periodu u zvanje viši naučni saradnik - ovjerena kopija;*
* *Podatke o eventualnim nagradama i priznanjima u vezi sa odgovarajućom naučnom oblasti, ako ih posjeduje;*
* *Ostalu dokumentaciju (reference) kojom kandidat dokazuje da ispunjava uvjete za izbor u naučnoistraživačko zvanje – diplome/potvrde/uvjerenja o poznavanju nekog od orijentalnih jezika u zavisnosti od uže oblasti za koju se bira, informatičke vještine, iskustvo u odgovarajućoj naučnoj oblasti (original ili ovjerena fotokopija).*

Dokumentacija se dostavlja u originalnu/ovjerenoj fotokopiji kako je traženo tekstom Konkursa i ista se ne vraća kandidatima po okončanju procedure.

Rok za dostavljanje prijava po javnom oglasu je **petnaest dana** od dana objavljivanja u sredstvima javnog informisanja. Prijave sa dokazima o ispunjavanju uvjeta predviđenih Konkursom dostaviti neposredno ili putem pošte na adresu:

*Univerzitet u Sarajevu – Orijentalni institut, Zmaja od Bosne 8-b, 71000 Sarajevo*

sa naznakom Prijava na Javni konkurs za izbor u naučnoistraživačko zvanje – naučni savjetnik za oblast Turski jezik i književnost. Kontakt telefon: 033/225-353.

***Nepotpune i neblagovremene prijave neće se uzeti u razmatranje.***